EIROPAS KOMISIJA Briselē, 31.7.2020 COM(2020) 346 final KOMISIJAS ZIŅOJUMS EIROPAS PARLAMENTAM, PADOMEI UN REVĪZIJAS PALĀTAI

par Eiropas Fonda ilgtspējīgai attīstībai garantiju fonda pārvaldību













Saturs 1. Ievads 2. Darbības konteksts 3. EFIA garantiju fonda pārvaldība 2019. gadā 3.1. Finanšu pārvaldība 3.2. Portfeļa sastāvs un galvenās iezīmes 3.3. Darbības rezultāti 4. Finanšu pārskati 4.1. EFIA garantiju fonda finanšu pārskati uz 2019. gada 31. decembri 4.2. Līdzekļu nodrošinājums 5. Mērķapjoma pietiekamības un EFIA garantiju fonda līmeņa novērtējums



1. Ievads Šā ziņojuma juridiskais pamats ir Regula (ES) 2017/1601 (“EFIA regula”). EFIA regulas 16. panta 3. punktā noteikts, ka Komisija iesniedz Eiropas Parlamentam, Padomei un Revīzijas palātai ziņojumu par Eiropas Fonda ilgtspējīgai attīstībai (“EFIA”) garantiju fonda pārvaldību iepriekšējā kalendārajā gadā, ietverot novērtējumu par līdzekļu nodrošinājuma pietiekamību un EFIA garantiju fonda apmēru, kā arī par nepieciešamību to papildināt. 2. Darbības konteksts EFIA sedz darbību finansēšanu Āfrikā un ES kaimiņvalstīs, tostarp gan finansējuma apvienošanas darbības, gan EFIA garantijas. EFIA garantija ir svarīgs inovatīvs elements, ko izmanto, lai samazinātu riskus investīcijām ilgtspējīgā attīstībā partnervalstīs, tādējādi palīdzot mobilizēt investīcijas, veicināt ilgtspējīgu un iekļaujošu ekonomikas un sociālo attīstību, maksimāli palielināt papildināmību, kā arī piesaistīt privātā sektora līdzekļus. Garantija ir paredzēta kā riska mazināšanas mehānisms, lai piesaistītu privātā sektora finansējumu, vienlaikus izvairoties no tirgus izkropļojumiem. EFIA garantija ir noteikta par kopējo summu 1,5 miljardi EUR, kas jāsedz no vispārējā budžeta. 2019. gada beigās papildu iemaksas EFIA garantiju fonda atbalstam ietver 50 miljonus USD no Bila un Melindas Geitsu fonda, 9,6 miljonus EUR no Dānijas, 300 000 EUR no Čehijas un 100 000 EUR no Igaunijas.

Ar EFIA regulas 14. pantu izveido EFIA garantiju fondu, kas ir likviditātes rezerve, no kuras EFIA garantijas izmantošanas gadījumā veic maksājumus atbalsttiesīgajiem partneriem. Savienība ir darījusi pieejamus 750 miljonus EUR, lai segtu savas finanšu saistības, kas atbilst 50 % no ES garantijas saistībām. EFIA garantiju fonds tika faktiski izveidots 2018. gadā. Līdz 2019. gada 31. decembrim fondā ir iemaksāts 600,1 miljons EUR. Informācija par EFIA īstenošanu tika iekļauta nesenajā Komisijas ziņojumā Eiropas Parlamentam un Padomei. Ziņojumā, kura pamatā ir neatkarīga ārējā novērtējuma rezultāti, secināts, ka EFIA ir ļoti būtisks saistībā ar vajadzību pēc jauna globāla attīstības finansēšanas modeļa, kā arī saistībā ar Subsahāras Āfrikas un ES kaimiņvalstu reģionu vajadzībām pēc investīcijām. 3. EFIA garantiju fonda pārvaldība 2019. gadā 3.1. Finanšu pārvaldība EFIA garantiju fonda investīciju portfelis tiek investēts saskaņā ar pārvaldības principiem, kas noteikti Komisijas 2017. gada 22. novembra Lēmumā C(2017) 7693 , ar ko apstiprinātas EFIA garantiju fonda aktīvu pārvaldības pamatnostādnes. Minētajās pamatnostādnēs paredzēts, ka investīciju portfeļa aktīviem jānodrošina pietiekama likviditāte attiecībā uz potenciālajiem garantijas pieprasījumiem, vienlaikus joprojām cenšoties optimizēt peļņas un riska līmeni, kas ir pieņemams, lai saglabātu augstu drošības un stabilitātes pakāpi. Tika pieņemtas investīciju un riska pārvaldības stratēģijas, kas atspoguļo investīciju mērķus un tirgus nosacījumu prognozes. Investīciju pieejas mērķis ir dažādot investīcijas starp dažādām fiksēta ienākuma aktīvu klasēm. 3.2. Portfeļa sastāvs un galvenās iezīmes Investīciju stratēģija nosaka tādu EFIA garantiju fonda investīciju portfeļa aktīvu pārvaldību, lai tiktu sasniegti investīciju mērķi. Šī investīciju stratēģija tiek izteikta kā etalons, ar kuru nosaka indikatīvo mērķizvietojumu dažādām portfeļa atbilstīgo finanšu aktīvu kategorijām. 2019. gada 31. decembrī investīciju portfeli galvenokārt veidoja vērtspapīri, ko emitējuši suverēni, subsuverēni, pārvalstiskas organizācijas un aģentūras un ārvalstu valdības (45 % no tirgus vērtības salīdzinājumā ar 52 % etalonam), nenodrošinātas obligācijas, ko emitējuši uzņēmumi un finanšu iestādes (22 % no tirgus vērtības salīdzinājumā ar 18 % etalonam), un segtās obligācijas (14 % no tirgus vērtības salīdzinājumā ar 0 % etalonam). Atlikusī daļa tika investēta galvenokārt naudas tirgus fondos. 2019. gada beigās portfeļa riska darījumu summa attiecībā uz obligācijām, kas atbilst vides, sociālajiem un pārvaldības kritērijiem, bija vairāk nekā 2 reizes augstāka salīdzinājumā ar etalonu. Portfeļa termiņš 2019. gada beigās bija 2,51 gads, un EFIA vērtspapīru kredītreitingi sadalīti šādi: Portfeļa lielākā daļa ir investēta likvīdos vērtspapīros, un atbilstošas tā daļas (14 % no kopējās portfeļa vērtības) termiņš nepārsniedz 12 mēnešus. Portfeļa profils attiecībā uz tā termiņu, kredītrisku un likviditāti ir kalibrēts saskaņā ar prognozētajām naudas plūsmām, kuras izriet no EFIA darbībām, kam piešķirta ES garantija (piemēram, prognozētie pieprasījumi, ieņēmumi). 3.3. Darbības rezultāti Gada darbības rezultātus aprēķina, pamatojoties uz svērumu laikā, lai tos neietekmētu portfeļa lielums, kas gada laikā ir ievērojami pieaudzis. Ļoti sarežģītajā tirgus vidē, ko raksturo kopumā negatīvs vai vēsturiski zems ienesīgums apvienojumā ar būtisku tirgus nestabilitāti un neskaidrībām, fonda 2019. gada absolūtie darbības rezultāti bija 0,242 % (darbības rezultāti, piemērojot laika svērumu, pirms jebkādām izmaksām un maksām). Šie rezultāti atbilst EFIA etalona gada darbības rezultātiem (0,149 %) un tika iegūti, ņemot vērā negatīvās procentu likmes eurozonā (jo īpaši attiecībā uz darījumiem, kas tirgū tiek uztverti kā darījumi “bez kredītriska”, un likvīdiem riska darījumiem Eiropā). 4. Finanšu pārskati

Turpmāk ir sniegta finanšu informācija par EFIA garantiju fondu. EFIA garantija 2019. gadā nav tikusi izmantota. 4.1. EFIA garantiju fonda finanšu pārskati uz 2019. gada 31. decembri Pozitīvās tirgus attīstības dēļ, kļūstot lēzenākai EUR ienesīguma līknei kombinācijā ar labu sniegumu lielākajā daļā fiksēta ienākuma sektoru, kā aprakstīts iepriekš 3.3. punktā, EFIA garantiju fonda kopējie aktīvi 2019. gada 31. decembrī joprojām bija tuvu 600,1 miljonu EUR lielajai fonda kopējai iemaksu summai – to apmērs bija 599,59 miljoni EUR, neraugoties uz negatīvo procentu ietekmi. Aktīvi ietvēra ieguldījumu vērtspapīru portfeli, kas klasificēts kā pārdošanai pieejams (594,71 miljons EUR), un naudu (4,88 miljoni EUR). Saskaņā ar 2019. gada pārskatu par finanšu rezultātiem gada beigās EFIA garantiju fonda saimnieciskās darbības rezultāti bija mazliet negatīvi, -0,26 miljoni EUR. Galvenais iemesls ir negatīvo procentu maksas par skaidras naudas turējumiem un vērtspapīriem (-0,45 miljoni EUR) pārsvarā negatīvu procentu likmju vides dēļ, ko tikai daļēji varēja kompensēt ar realizētajiem ieņēmumiem no vērtspapīru pārdošanas un vērtspapīru aizdošanas (0,19 miljoni EUR). Bilance 2019. gada 31. decembrī (EUR izteiktas summas) AKTĪVI 2019. gada 31. decembris 2018. gada 31. decembris EUR EUR ILGTERMIŅA AKTĪVI 348 061 980 3 577 001 Pārdošanai pieejami finanšu aktīvi 348 061 980 3 577 001 APGROZĀMIE AKTĪVI 251 527 281 271 469 460 Pārdošanai pieejami finanšu aktīvi 246 643 539 5 795 882 Debitoru parādi (t. i., vērtspapīru aizdošanas maksas) 1595 - Nauda un tās ekvivalenti 4 882 147 265 673 578 Norēķinu konti 4 885 215 265 721 781 Uzkrātie procenti par naudu un tās ekvivalentiem (3068) (48 203) KOPĀ AKTĪVI 599 589 261 275 046 461 NETO AKTĪVI UN SAISTĪBAS 2019. gada 31. decembris 2018. gada 31. decembris EUR EUR NETO AKTĪVI 599 567 587 275 030 778 Iemaksa no ES budžeta 600 100 000 275 100 000 Patiesās vērtības rezerve (188 713) (655) Paturētie ieņēmumi (68 567) - Gada saimnieciskās darbības rezultāts (275 133) (68 567) ĪSTERMIŅA SAISTĪBAS 21 674 15 683 Citas kreditoru saistības 21 674 15 683 KOPĀ NETO AKTĪVI UN SAISTĪBAS 599 589 261 275 046 461 Pārskats par finanšu darbības rezultātiem gadā, kas beidzās 2019. gada 31. decembrī (EUR izteiktas summas) 2019 2018 EUR EUR Ieņēmumi no pamatdarbības - - Pamatdarbības izdevumi - - Citi pamatdarbības izdevumi (15 000) (15 000) Revīzijas maksas (15 000) (15 000) PAMATDARBĪBAS REZULTĀTS (15 000) (15 000) Finanšu ieņēmumi 188 403 (1088) Procentu ieņēmumi no: (54 689) (1088) naudas un tās ekvivalentiem - - pārdošanai pieejamajiem aktīviem (54 689) (1088) Citi procentu ieņēmumi - - Gūtā peļņa no pārdošanai pieejamu aktīvu pārdošanas 240 839 - Vērtspapīru aizdošanas ienākumi 2253 - Finanšu izdevumi (448 536) (52 479) Procentu izdevumi par naudu un tās ekvivalentiem (404 272) (50 958) Realizētie zaudējumi no pārdošanai pieejamu aktīvu pārdošanas (15) - Kontu turēšanas maksas un citi finanšu izdevumi (44 249) (1521) FINANŠU REZULTĀTS (260 133) (53 567) GADA SAIMNIECISKĀS DARBĪBAS REZULTĀTS (275 133) (68 567)



4.2. Līdzekļu nodrošinājums EFIA garantiju fondu finansē no Savienības budžeta un Eiropas Attīstības fonda (EAF). Pašreizējā DFS (2014.-2020. gadam) detalizēti EFIA garantiju fonda finansējuma avoti ir citstarp šādi: 400 000 000 EUR no EAF vispārējās rezerves un 350 000 000 EUR no Savienības vispārējā budžeta, tostarp no Eiropas kaimiņattiecību instrumenta (EKI). Finansējumu EFIA garantiju fondam var sniegt arī brīvprātīgas dalībvalstu vai citu finansējuma devēju iemaksas, peļņa no ieguldītajiem resursiem, ieņēmumi un summas, kas atgūtas no saistības nepildošiem debitoriem. Igaunija, Čehija, Dānija un Bila un Melindas Geitsu fonds līdz 2019. gada beigām bija parakstījuši nolīgumus par papildu iemaksām aptuveni 49 miljonu EUR apmērā. Garantiju fonds tika izveidots 2018. gadā, un pirmais maksājums 75 miljonu EUR apmērā tika veikts 2018. gada novembrī. Līdz 2019. gada 31. decembrim kopējais no ES budžeta garantiju fondā saņemto maksājumu apjoms bija 600,1 miljons EUR. Līdz 2019. gada beigām EFIA garantija nav tikusi izmantota. 5. Mērķapjoma pietiekamības un EFIA garantiju fonda līmeņa novērtējums